НАРОДНО ЧИТАЛИЩЕ „ОТЕЦ ПАИСИЙ - 1947”

 6000 СТАРА ЗАГОРА , кв. „ЗОРА”, ул.”Камчия” №3 ,тел.0887555891

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 О Т Ч Е Т Е Н Д О К Л А Д

 НА НАРОДНО ЧИТАЛИЩЕ „ОТЕЦ ПАИСИЙ – 1947”

 ЗА ДЕЙНОСТТА МУ ПРЕЗ КАЛЕНДАРНАТА 2021г.

 НА ГОДИШНОТО- ОТЧЕТНО –ИЗБОРНО- СЪБРАНИЕ

 От 24.03.2022 год.

 УВАЖАЕМИ ЧЛЕНОВЕ НА ЧИТАЛИЩЕТО,

 УВАЖАЕМИ ДАМИ И ГОСПОДА,

Една велика английска дама г-жа Маргрет Тачър от трибуната на българското народно събрание каза:

„Българската религия е ЧИТАЛИЩЕТО – Храм ,който пази

духовността, красотата и достойнството на вашия народ!!!“

 Народно читалище „Отец Паисий-1947” организира и ръководи дейността си през изминалата 2021 година, подчинена

на основните си цели – задоволяване на културните потребности на населението от квартала, чрез формите на библиотечната си дейност и разнообразната си културно – масова работа. Читалището е обществена организация с нестопанска цел, и в ролята си на културен институт, адресира дейностите си към цялото общество.

 Две са основните дейности на нашето читалище – библиотечна и културно – масова. Библиотеката с цялостната си дейност, цели да върне интереса на хората към книгите, признавайки глобалния 21-ви век на голямото развитие и предизвикателства. Библиотеката ни разполага с фонд от 5503 б.е. и обслужва всички категории читатели .За 2021 година са регистрирани 102 читатели и 1473 посещения за дома в читалня. До 14г. са регистрирани 54деца, а над 14 години 48 души.Направяйки съпоставка с годините назад показателите са значително намалели, но причината е ясна- ковид.Въпреки пандемията редовните читатели посещаваха библиотеката,а учениците въпреки ,че не обичат четенето се записаха с няколко заглавия.

Библиотеката ни малка, но приветлива,предлага разнообразие от книги .

През периода във фонда постъпиха 155нови заглавия на стойност – 1479лв.Отчислените книги са 94т. по причина остарели по съдържание,изхабени по вид и невърнати от читатели .Много от невърнатите книги са от ученици, които не осъзнават кражбата си.Напомняне по телефона не помага. Дарителството е добро ,но повечето от книгите са налични във фонда ни,а места имаме само за нови заглавия.Освен книгораздаване в библиотеката се провеждат срещи планирани и разнообразни.По таблата за информация редовно се показват материали за писатели

празници,нови книги, реклама на детски книжки и изложби от материали сътворени от учениците от НУ“Зора“, които ни гостуват по всеки важен повод.

По проекта на МК кандидатствахме и закупихме 81б.е на стойност 966лв., с които освежихме фонда ни.

Културно масовата ни дейност много пострада от ковидната интервенция, като от плануваните ни прояви много от тях пропаднаха.Водени от страха за зараза и спазвайки мерките проведохме Трифонзарезан в клуба и 1-ви март, Маратона на четенето и празника на читалището ни 19 юни.През лятото дори децата отказаха занимания, освен четенето на книги. От есента

спряха надеждите за срещи та и до сега м.февруари.

Редом с библиотечната дейност успяхме да подготвим и три проекта :

1.Проект за празника на квартала -19 юни-Ден на Св. Отец Паисий-стойността от1500 лв.от Общината ни даде възможността да проведем плануваните прояви,които преминаха с интерес и повдигнаха малко духа на хората от квартала.

2.Проекта на МК за „Българските библиотеки-съвременни центрове за четене , информираност и култура“- бе одобрен и реализиран със закупуването на нови книги.

3.Проект за отпущане от МК ¼ допълнителна субсидирана бройка, с която стойност ще послужи за финансовото облекчаване на дейностите на читалището.Резултат още няма.

 Уважаеми членове и гости,

Базата на читалището ни е скромна,но приветлива, но иска и своята издръжка за ток, интернет, СОТ,телефон,закупуване на книги и пр.други разходи.Годишната субсидия от МК за2021г. е 11484лева.Годината приключихме с разход от 9126лв. Малкия остатък бързо ще се стопи с поскъпването на живота през2022г. Събирането на членски внос е малък дар от ползвателите на читалищните услуги.За 2021г.е събран внос от 256лв.,но получените от Общината пари за 19 юни-1500лв.,както и от МК

966лв. за книги очертаха добри резултати.Всички средства са изразходени пестеливо и по предназначение.

Условията ни принудиха да работим на терена на ДГ и НУ.

Съвместните ни прояви станаха традиционни, желани и интересни за децата.Честването на националните ни празници и герои, народните обичаи и църковните празници, презентациите за великите ни личности и писатели са плод на съвместната ни дейност. Всяко детско творчество намери своята витрина в изложбите и кътовете на читалището и клуба. Децата активно участваха в Празника на квартала с подготвеното за тях Шоу с

аниматори.

Масовите прояви за хората от квартала и пенсионерите не отстъпва по активност и разнообразие до идването пандемията . От активния живот на хората остана активното ходене до аптеката. Групата за народно пеене „Втора младост“ спря да пее и все още се страхуват хората, да започнат отново.

Относно материалната база си имаме проблем с течове от покрива на сградата.Стаята за хранилище е мокра ,идваха от общината ,снимаха оглеждаха и всичко е без резултат.

От тази година се надяваме бедите да свършат,за да започнем отговорните ни дейности , да изграждаме знания и ценности в бъдещето поколение и оздравим и обединим нацията ни!

 До нови успешни срещи с читалищните дела!!!

 Председател : Р.Зюмбюлева

По приетият Културно – календарен план проведохме

1.26.01- ЦДГ – „Приказки чудни-приказки умни“- весело, забавно

Детско утро с дядовата ръкавичка и Зайченцето бяло и Ежко -бежко.

2. Празник на виното „Деня на влюбените в живота хора“- веселие с членовете на пенсионерския клуб.- 14.02.21г.

3.“Родолюбие, справедливост, честност“- Четене на разкази от

 Новата книга „Искам да бъда свободен“-презентация за живота и дейността на Левски – с посетителите на клуба.-19.02.

4.“Цветя пред портрета“ – Урок по история-децата от детската градина слушаха заветите на Левски ,пяха песни и рецитираха стихове. 18.02.21г.

5. Изложба в библиотеката на портрети , книги и интересни материали от живота на Апостола.- 16.02.21г.

6. 01.03.- Да се кичат,да се радват“-празнуване с баба Марта,

Закичване с мартеници и весело забавление в ДГ.

7.НУ“Зора-Мартеница направи и дръвче окичи- всеки клас окичва свое дръвче-Баба Марта оцени цветните дръвчета и закичи учениците и тропнаха българско хоро.01.03.

8. 03.03.- Посещение на паметника „Бранителите на Стара Загора“с група желаещи,поднасяне на цветя и почит на героите.

9.От 06.03 до 20 април се преустановиха срещите заради“ ковид“.

10. Маратон на четенето- Четене с дамите от клуба- „Донеси да прочетеш“-интересна среща с книгата. - 22.04.в клуба.

11.Четене в НУ- разговор-коя книга си прочел?, кой герой от книга помниш?,посещаваш ли библиотека?,- интересен разговор се получи.А в ДГ децата слушаха приказка и отговаряха на зададени гатанки.

12. 11.05 –Изложба от книги и отбелязване на 1191 години от рождението на Св.Кирил Философ и запознаване с части от биографичната му дейност с читатели в библиотеката.

13.“Вече съм грамотен – мога да чета“- посещение на първокласниците в библиотеката-всеки показа своите знания и

получи - Грамота за грамотност.

 Запознаха се с правилата на библиотеката,получиха Молбата на книгата и Списък за лятно четене. 22.05.21г.

13.06.-19. 06 – „Звънарят“- „Дум по който следите му остават векове напред“-Празник на кв. „Зора“-прояви посветени на празника.Фото изложба на преписи на Историяславянобългарска

и книги посветени на делото и живота му.

14.06.- „Чуйте Паисий“ - Мултмедийна презентация на книгата на

Паисий в библиотеката,озвучена за слушане с дикторски глас,за

Читателите и посетители на библиотеката.

 15.06 - Детски празник- „Усмихни се със мен“- забавно шоу с аниматори за децата от квартала на открита сцена пред ч-щето.

16.06.-Откриване изложба от експонати от Натура-2000г.-

за защитени животни, цветя и дървета- посетена от учащи, жители на квартала с интерес.

 18.06. – Духовност и творчество в едно“-Среща с писателката

Неда Антонова и представяне на книгата „Безмълвие“- роман за греховната младост на Паисий, среща,която ще помним дълго.

19.06.- Тържествена литургия в деня на канонизирането на патрона ни, г-жа Неда Антонова присъства на службата в храма ни също носещ името Св. Паисий Хилендарски и се запозна със

присъстващите.

19.06.- Народна веселие с богата празнична програма с участие на народен оркестър, солисти, танцов състав,читалищни изпълнители.

 През м.юли и август ,освен книгораздаването,за учащите се организираха занимания,които не събраха много участници,като причина незатихналата пандемия.

03.09 .- По случай празника на гр.Стара Загора се организира концерт на ФА „Загоре“на който жителите ни се развеселиха и

насладиха на професионалистите танцьори и хористи.

 За Деня на Съединението 6-ти септември и Деня на Независимостта на България в библиотеката се подредиха витрини със снимков документален материали за историческите събития от националната ни история. Поради засилената пандемична обстановка във страната преустановихме всякакви

прояви и събирания до края на годината и дори до края на месец февруари 22г..Единствено библиотеката ни не прекъсна своята работа,спазвайки мерките за безопасност и обслужвайки читателите си. Очакваме с надежда това зло да свърши,за да възстановим културния живот в читалището и квартала ни.

14.03.2022г. Председател:………

 / Руска Зюмбюлева/